 Sahra Kaariye Maxamed waa hooyada dhashay gabadh 1862018 la keenay xarunta hooyada iyo dhalaanka ee deegaanka Xagal gabadhaasi oo lagu magacaabo Najax Cabdillaahi waxaa ay taxday baahiyaha dhanka caafimaadka ee ay ka deegaan ahaan baahida weyn u qabaan waxaanay tidhi Inantu waa dada 19- jirka, inanta hadda xaaladeeda caafimaad aad iyo aad ayay u culus tahay IILAAHAY wuxuu ka dhigaba, oo miyirkeedu waa uu maqan yahay, dhibteedu aad iyo aad ayay u fara badan tahay oo dadka meesha aad iyo aad ayay ugu cuntay, inta badana dadku waa qaar dhinta daawo laaanina meesha waa ay nagu heysataa, baabuur xumo waa ay naga heysaa, gaadiidkuna waa qaar noo soo jooga ama Berbera amase Burco, gaadiidkan gurmadka deg dega ah ma lihin xaruntayada hooyada iyo dhalaankuna mid sidii la rabay u shaqeysa maaha oo imika muddo laba bilood ah daawo lama keenin, deegaankan islaanba u dhimatay qaniinyada abeesadan, wax daawo iyo taakulo ah oo aanu meesha ku heysana ma jirto oo meesha aad iyo aad ayaanu ugu dhibaateysnahay, gaadiid markiiba carara oo qofka goobihii caafimaadka la gaadha ma heysano meeshu 90-km ayay dhanka bari ka xigtaa magaalada Berbera gaadhi aad soo kireysato oo lacag badan ka bixiso mooyaane gaadhii kale meesha ma maro. 